《咏草书势答董思白宗伯》
明代·邝露

应龙游卿云，首尾不一见。纵横驭六气，出入乘万变。

天门俨威神，朱衣缨琼弁。草木待甲坼，鳞羽自联串。

鬼神任屈信，帝王迭兴禅。神潜道斯升，时亢理必贱。

胜境了莫追，过地岂再践。永言体诸身，可以谢善卷。

作者简介：（1604—1650）明末清初广东南海人，原名瑞露，字湛若。诸生。历游广西、江苏、浙江间，在桂遍历诸土司辖地，悉知其山川风土。唐王立于福州，官中书舍人。永历中，以荐入翰林。清兵破广州，抱古琴绝食死。工诗善书，有《赤雅》、《峤雅》等。